હોલસેલ બજારમાં ભાવમાં જોવા મળેલા સુધારાના પગલે રિટેલમાં પણ મજબૂત સુધારો નોંધાયો છે. સ્થાનિક બજારમાં રિટેલના ૨૦થી ૨૪ રૂપિયે ભાવ પહોંચી ગયા છે, જે અગાઉ ૧૮થી ૨૦ રૂપિયે જોવા મળી રહ્યા હતા. માર્કેટયાર્ડના વેપારીના જણાવ્યા પ્રમાણે મહારાષ્ટ્રના કેટલાક અગ્રણી વેપારીઓ પર પડેલા આવકવેરાના દરોડાના પગલે વેપારીઓ દ્વારા સાવધાનીપૂર્વકની કારોબારી ચાલ જોવાઇ રહી છે. એટલું જ નહીં સપ્ટેમ્બર મહિનામાં કર્ણાટકમાં પડેલા ભારે વરસાદના કારણે ડુંગળીના પાકને ભારેથી અતિ ભારે નુકસાન થયું હોવાની શક્યતા પાછળ ડુંગળીના ભાવમાં તેજીની ચાલ નોંધાતી જોવા મળી છે.